البرٹ موسیسز

البرٹ موسیسز (19 دسمبر 1937ء-15 ستمبر 2017ء)، برطانیہ میں مقیم سری لنکا سے تعلق رکھنے والے ایک اداکار تھے۔ وہ برطانوی سیٹ کام مائنڈ یور لینگویج میں جیریمی براؤن کی ای ایف ایل کلاس میں ایک طالب علم رنجیت سنگھ کا کردار ادا کرنے کے لیے مشہور ہیں اور وہ مائنڈ یور لینگویج کے چاروں سیریز میں نظر آنے والے چار طلبہ میں سے ایک (جیوانی کیپیلو، جوآن سروانٹیس اور انا شمٹ کے ساتھ) ہیں۔ 

 کیرئیر 
البرٹ نے 1960ء کی دہائی سے ہندوستان میں اداکاری شروع کر دی تھی جہاں وہ کئی بالی ووڈ فلموں میں نظر آئے، کچھ عرصہ بعد انھوں اپنی پہلی فلم پروڈیوس اور ہدایت کاری کی۔ ہندوستان سے وہ افریقہ چلے گئے، جہاں انھوں نے دستاویزی فلموں پر کام شروع کیا۔ 1970ء کی دہائی کے اوائل سے انھوں برطانیہ میں کئی ٹیلی ویژن سیریزوں میں چھوٹے کردار ادا کیے۔ وہ آئی ٹی وی سیٹ کام مائنڈ یور لینگویج میں پنجاب، ہندوستان سے تعلق رکھنے والے ایک سکھ رنجیت سنگھ کے طور پر کاسٹ کیے گئے۔  انھوں نے فری وے نیشنل تھیٹر میں، فیڈرا برٹانیکا کے ساتھ کام کیا۔ انھوں نے مائنڈ یور لینگوئج کی 13 اقساط بھی تیار کیں۔ انھوں نے مائنڈ یور لینگویج کی 13 اقساط بھی تیار کیں۔  ان کی آخری فلم دی سنارلنگ (2018ء) تھی جس میں انھوں نے لندن میں ایک امریکی ویروولف (1981ء) میں اپنے کردار کو خراج تحسین پیش کیا۔

 ذاتی زندگی 
وہ 19 دسمبر 1937ء کو گامپولا کینڈی میں پیدا ہوئے۔ انھوں نے یونیورسٹی آف سیلون پیراڈینیہ میں کام کرنا شروع کیا۔ پھر وہ روزگار کے لیے افریقہ چلے گئے اور آخر کار ڈراما اور تھیٹر سیکھنے کے لیے لندن چلے گئے۔ وہ انگریزی، عربی، تامل، سنہالی، جرمن اور سنسکرت میں روانی رکھتے تھے اور رقص، گانے، موٹر سائیکل اسٹنٹ، کراٹے اور جوڈو میں بہترین تھے۔  موسیسز کا انتقال ستمبر 2017ء میں لندن میں 79 سال کی عمر میں ہوا۔ انھیں سری لنکا کے اپنے آبائی شہر گامپولا میں سینٹ اینڈریو چرچ میں دفنایا گیا۔

 حوالہ جات 

 بیرونی روابط 
 سرکاری ویب گاہ

 007 کے بارے میں البرٹ موسی کا انٹرویو

زمرہ:اکیسویں صدی کے سری لنکی مرد اداکار
زمرہ:برطانوی سیلون کی شخصیات
زمرہ:بیسویں صدی کے سری لنکی مرد اداکار
زمرہ:سری لنکی مرد ٹیلی ویژن اداکار
زمرہ:سری لنکی مرد فلمی اداکار
زمرہ:مملکت متحدہ کو سری لنکی تارکین وطن
زمرہ:1937ء کی پیدائشیں
زمرہ:2017ء کی وفیات